22. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 19343 της 18 Απρ./10 Μαΐου 1972 (ΦΕΚ Β΄ 323) Περί Τμηματικών και Πτυχιακών Εξετάσεων της Ανωτάτης Βιομηχανικής Σχολής Θεσσαλονίκης. Έχοντες υπ’ όψιν : 1) Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ.1 του Ν.Δ. 4263/1962, 2) την πρότασιν της Συγκλήτου της Ανωτάτης Βιομηχανικής Σχολής Θεσσαλονίκης την διατυπωθείσαν κατά την συνεδρίαν αυτής της 11.1.1972 και 1.2.1972, αποφασίζομεν : Τμηματικαί Εξετάσεις Άρθρ.1.-1.Αι Τμηματικαί εξετάσεις διεξάγονται γραπτώς ή προφορικώς κατ’ εκλογήν του διδάσκοντος, διενεργούνται δε από 1-15 Ιουνίου και από 1530 Οκτωβρίου εκάστου έτους. 2.Φοιτηταί απορριφθέντες εις 2 μαθήματα του έτους φοιτήσεώς των, εγγράφονται αυτοδικαίως εις το επόμενον έτος σπουδών μεταφέροντες την εξέτασιν των μαθημάτων τούτων και δυνάμενοι εφεξής να εξετασθούν εις ταύτα κανονικώς μεν κατά την περίοδον Ιουνίου, κατά την περίοδον δε Οκτωβρίου ενώπιον τριμελούς επιτροπής αποτελουμένης εκ του διδάσκοντος και 2 ετέρων καθηγητών οριζομένων υπό του Κοσμήτορος εκ των διδασκόντων τα συγγενέστερα μαθήματα. Η διάταξις αύτη έχει εφαρμογήν και δια τους φοιτητάς του ακαδημαϊκού έτους 197071. 3.Περαιτέρω μεταφορά μεταφερθέντος ήδη μαθήματος δεν επιτρέπεται. 4.Φοιτηταί οφείλοντες περισσότερα των 2 μαθημάτων θεωρούνται στάσιμοι, υποχρεούμενοι να επαναλάβουν την φοίτησίν των εις το αυτό έτος σπουδών διατηρουμένων των βαθμών εις ά μαθήματα επέτυχον. 5.Φοιτηταί απολέσαντες έτος σπουδών λόγω απορρίψεώς των εις μάθημα το οποίον κατά το νέον πρόγραμμα θεωρείται κατηργημένον ή μετεφέρθη εις έτος ανώτερον, εγγράφονται εις το επόμενον έτος σπουδών. Εάν το μάθημα εις ο απερρίφθησαν μετεφέρθη εις προηγούμενον έτος σπουδών, εγγράφονται ομοίως εις το επόμενον έτος σπουδών, υποχρεούμενοι να παρακολουθήσουν το μάθημα τούτο εις ο διδάσκεται βάσει του νέου προγράμματος και να εξετασθούν εις τούτο επιτυχώς κατά το ακαδ. έτος 197172, ασχέτως του έτους εις ο φοιτούν. Πτυχιακαί εξετάσεις Άρθρ.2.-1.Αι επί πτυχίω εξετάσεις διεξάγονται κατά τους μήνας Ιούνιον, Οκτώβριον και Φεβρουάριον εκάστου έτους επί των μαθημάτων των διδασκομένων κατά το τελευταίον έτος σπουδών, άρχονται δε από της περιόδου Ιουνίου του ακαδ. έτους λήξεως της φοιτήσεως και διενεργούνται γραπτώς ή προφορικώς κατά την κρίσιν του εξεταστού καθηγητού ή του εκάστοτε διδάσκοντος το υπό εξέτασιν μάθημα. 2.Οι δικαιούμενοι να προσέλθουν εις τας επί πτυχίω εξετάσεις φοιτηταί, προκειμένου να συνεχίσουν τας  αρξαμένας ήδη πτυχιακάς των εξετάσεις ή να αρχίσουν το πρώτον αυτάς, υποχρεούνται προηγουμένως να δηλώσουν το τμήμα της προτιμήσεώς των, ως και τα δύο κατ’ επιλογήν μαθήματα. Οι εκ τούτων περατώσαντες την φοίτησιν των μέχρι και του ακαδ. έτους  1970-1971 δύνανται να μη προσέλθουν εις τας εν λόγω ενεργείας εφ’ όσον δεν επιθυμούν να υπαχθούν εις την διάταξιν του άρθρ.2 της υπ’ αριθ. 163571/1971 Υπουργικής Αποφάσεως (ΦΕΚ 1013/16.12.1971 τεύχ. Β΄), ούτοι δε θα λάβουν το πτυχίον της Ανωτάτης Βιομηχανικής Σχολής Θεσσαλονίκης. 3.Ο βαθμός του πτυχίου αποτελείται εκ του πηλίκου, όπερ εξευρίσκεται δια της διαιρέσεως του αθροίσματος όλων των κατά τας τμηματικάς και πτυχιακάς εξετάσεις δοθέντων, κατά τα τέσσερα έτη σπουδών, εις έκαστον μάθημα βαθμών διά του αριθμού του συνόλου των μαθημάτων τούτων. 4.Εις τους επιτυχόντας εις τας πτυχιακάς εξετάσεις απονέμεται βάσει του δηλωθέντος τμήματος προτιμήσεως το πτυχίον α)των Οικονομικών Επιστημών ή β)των Επιστημών Διοικήσεως Επιχειρήσεων, υπογράφεται δε υπό του Κοσμήτορος και του Γενικού Γραμματέως. Η παρούσα δημοσιευθήτω δια της Εφημερίδος της Κυβερνήσεως. 